﻿ I protest mod ulykker afskær 400 mennesker N-1 vejen - Costa Posten
I protest mod ulykker afskær 400 mennesker N-1 vejen
Ca. 400 mennesker troppede op og lagde sig ned på vejen for, at demonstrere hvor farlig den er.
Siden år 2002 har 117 mennesker mistet livet på denne 70 kilometer strækning (N-1 vejen) i Burgos.
Demonstrationen blev afholdt i går, d. 12. september, for at mindes de fem personer, som døde i en ulykke i sidste uge.
Folk i området anmoder nu igen om, at AP-1 betalingsmotorvejen bliver gjort gratis for at reducere trafikken på N-1 vejen.
Over de sidste femten år har 117 mennesker mistet livet på denne vej igennem provinsen.
Tallet stiger til 226, hvis man regner fra 1993 og tegner sig for 18% af alle dødsulykker i Burgos.
Talsmand for gruppen pointerede; “mulig hensynsløshed begået af bilister skjuler ikke det faktum, at ministeriet intet har gjort i mere end 22 år for at forbedre vejen”.
Man mindede også om, at på denne strækning kører der gennemsnitligt 10.000 køretøjer om dagen, hvoraf ca. 50% af dem er tung transport.
“Sammen med dette store antal lastbiler kører der også skolebusser”, fortsatte talsmanden for gruppen, Julio Ceballos.
Folk er vrede over, at vejsikkerheden forbliver uløst pga manglende skiltning, synlighed og sikkerhedsafstande.
“Vi ønsker at reducere trafikken på N-1 vejen ved, at gøre betalingsmotorvejen gratis for alle”, sluttede Ceballos.
Fem døde, hvoraf tre var børn, i en ulykke på N-I i Burgos